# Kieli-HOPS. Kotimaisten kielten taitajaksi

**Tausta**: Jotta sinulla olisi paremmat mahdollisuudet menestyä opinnoissasi suomen kielellä ja työllistyä koulutustasi vastaaviin tehtäviin valmistumisesi jälkeen, suomen/ruotsin kielen osaamisesta on etua.

**Tavoite**: Kieli-HOPS auttaa sinua pohtimaan ja asettamaan tavoitteita suomen kielen oppimiselle – ensisijaisesti itsenäisesti ja tarvittaessa opettajiesi kanssa keskustellen. Tämä Kieli-HOPS auttaa sinua suunnittelemaan omaa polkuasi ensisijaisesti suomen kielen taitajaksi. Jos suomen kielen taitosi on vahva, voit pohtia näitä kysymyksiä myös ruotsin/englannin kielen kautta.

**Toimi näin:** Pohdi alla olevia kysymyksiä itsenäisesti. Jos haluat keskustella kysymyksistä opettajasi tai ohjaajasi kanssa, vastaa kysymyksiin ennen keskustelua. Vastaaminen vie 5–10 minuuttia.

Pidä vastauksesi tallessa ja päivitä niitä tarvittaessa. Niihin on hyvä palata aina, kun keskustelet opinnoistasi opettajien ja ohjaajien kanssa.

1. **Kysymyksiä opiskelusta ja työskentelystä**

Opiskeluun ja työskentelyyn liittyvät kysymykset ohjaavat sinua ajattelemaan, millainen merkitys eri kielten osaamisella on opinnoissasi ja tulevissa työtehtävissäsi.

1. Millaisia kokemuksia sinulla on opiskelukirjoittamisesta? Miten opintoihin ja omaan alaasi liittyvien tekstien (ammatillisten artikkeleiden, projektiraporttien, esseevastausten, opinnäytetöiden) lukeminen ja kirjoittaminen sujuu?
2. Millaiseen työtehtävään opiskelet: millä kielellä siinä kommunikoidaan ja millaista (suullista ja/tai kirjallista) kielitaitoa siinä tarvitaan?

**B. Kysymyksiä suomen kielen taidostasi**

Kotimaisten kielten osaamiseen liittyvien kysymysten tavoitteena on auttaa sinua hahmottamaan, millainen suomen kielen taitosi on nyt. Kysymykset voivat auttaa sinua myös asettamaan tavoitteita suomen kielen taidon kehittämiselle.

1. Miten suomen kielen käyttö sujuu omasta mielestäsi? Voit valita useita vaihtoehtoja.
2. Ymmärrän ja puhun suomea vain vähän.
3. Ymmärrän suomea melko hyvin tutuissa ja toistuvissa tilanteissa, puhun ja kirjoitan vain vähän.
4. Ymmärrän suomea hyvin monenlaisissa tilanteissa, ja pystyn kertomaan asioista ja tapahtumista lyhyesti.
5. Kuuntelen ja luen suomen kielellä säännöllisesti ja sujuvasti, mutta en puhu mielelläni suomeksi.
6. Käytän suomea päivittäin sosiaalisessa kanssakäymisessä ja asiointitilanteissa (suullisesti ja kirjallisesti).
7. Käytän suomea opiskelussa sujuvasti suullisesti, mutta kirjalliset tehtävät ovat usein haastavia.
8. Opiskelen/työskentelen suomeksi. Myös kirjalliset tehtävät sujuvat hyvin.

Jos osaat jo hyvin suomea, tee **itsearviointi**.

* Testaa taitosi esimerkiksi **Tekstitaidot haltuun** –materiaalin avulla: <https://openlearning.aalto.fi/course/view.php?id=96>
* Testaa **sanavarastosi**: <https://webpages.tuni.fi/simhe-kielitesti/>

1. Oletko osallistunut viralliseen suomen kielen testiin (esim. YKI-testi)?

Jos vastaat ruotsin tai englannin osalta: oletko tehnyt ruotsin kielen YKI-testiä tai englannin kielen TOEFL-testiä?

* 1. En.
  2. Kyllä (minkä tason testiin ja milloin?)

1. Millaiseen suomen kielen taitoon tulevaisuudessa tähtäät? Missä tilanteissa haluaisit pystyä toimimaan suomeksi? Valitse A tai B tai kirjoita omin sanoin (C), mikä kuvaa parhaiten omaa tavoitettasi/tulevaisuuttasi.
2. Pärjään hyvin opinnoissa, harjoittelussa ja töissä suomen kielellä.
3. Käytän suomea aktiivisesti arjen tilanteissa, opinnoissa, harrastuksissa ja perheen ja ystävien kanssa, mutta työskentelen esimerkiksi englanniksi.
4. Muu, mikä?
5. Mikä on oma konkreettinen tavoitteesi seuraavaksi? Miten haluaisit kehittää suomen kielen taitoasi?
6. Suoritan jonkin suomenkurssin.
7. Alan kehittää kielitaitoani itseopiskelumateriaalien avulla (tutustun materiaaleihin esim. JobTeaserissa (metropolia.jobteaser.com) ja valitsen itselleni sopivat materiaalit)
8. Luen artikkeleita ammattilehdistä ja opiskelen ammattisanoja (esimerkiksi keräämällä uusia sanoja vihkoon/Quizlet-korteiksi)
9. Luen itseäni kiinnostavan kirjan/kirjoja suomeksi.
10. Opiskelen suomea [Revita-ohjelmalla](https://revita.cs.helsinki.fi/): luen erilaisia tekstejä ja lisään ne ohjelmaan, joka antaa minulle tekstistä tehtäviä.
11. Perustan opintopiirin kurssikavereiden kanssa (keskustelemme yhdessä opintojen sisällöistä/autamme toisiamme opiskelutehtävissä suomeksi)
12. Seuraan uutisia suomeksi/ruotsiksi.
13. Katson suomalaisen tv-sarjan tai elokuvan (Huom! Yle kielikoulu-ohjelmassa saat apua uusien sanojen oppimiseen omalla taitotasollasi).
14. Kuuntelen säännöllisesti suomenkielistä podcastia / musiikkia / äänikirjaa.
15. Kirjoitan päiväkirjaa tai blogia suomeksi.
16. Opiskelen suomen kielioppia esim. Youtube-videoiden avulla.
17. Joku muu, mikä? Määrittele itse:
18. **Taustoittavia kysymyksiä**

Kieli-HOPSin taustoittavien kysymysten tavoitteena on herätellä sinua pohtimaan omaa kielenoppimistyyliäsi ja -tapaa sekä lisätä tietoisuuttasi siitä, mistä osa-alueista kielitaito koostuu ja missä kaikkialla kieltä voi oppia.

1. Mitä kieliä käytät arjessasi?
2. Kenen kanssa ja missä tilanteissa käytät näitä kieliä?
3. Millainen kielenopiskelu tuntuu sinusta mukavalta ja mikä auttaisi sinua pärjäämään korkeakouluopinnoissa?
4. Opin kieltä parhaiten kurssilla kielenopettajan ohjaamana.
5. Tykkään oppia kieltä sosiaalisissa tilanteissa esim. kavereiden tai opettajan kanssa keskustellen, harrastuksissa tai työtilanteissa.
6. Itsenäinen opiskelu esim. verkkomateriaalien (kuten YLE Kielikoulu) ja itseopiskelumateriaalien avulla sopii minulle hyvin.
7. Opin kieltä lukemalla minua kiinnostavia sisältöjä (uutisia, oman alan artikkeleita, blogeja...)
8. Opin kieltä kuuntelemalla minua kiinnostavia sisältöjä (musiikkia, podcasteja, keskusteluja)
9. Opin kieltä katselemalla minua kiinnostavia sisältöjä (tv-sarjoja, leffoja, Youtube-videoita)
10. Opin kieltä itsekseni oppikirjojen ja sanakirjojen avulla.
11. Tykkään kielipeleistä ja kielisovelluksista, esim. Wordle, Duolingo.
12. Tykkään kokeilla ja käyttää rohkeasti olemassa olevaa kielitaitoani kaikissa tilanteissa.
13. **Unelmoi vapaasti**
14. Valmistumisen jälkeen aion asua ja työskennellä...
15. Jos nykyiset suunnitelmani muuttuvat, aion..
16. Jos osaisin suomea tosi sujuvasti, niin sitten minä…
17. Viiden vuoden päästä näen itseni...